Patrick Mahomes

**Patrick Lavon Mahomes II** (født 17. september 1995 i Tyler i Texas) er en amerikansk fotball quarterback for Kansas City Chiefs i National Football League (NFL). Siden han ble Chiefs’ startende quarterback i 2018 har han ledet laget til Super Bowl fire ganger, og er en av fem quarterbacks med tre eller flere seiere i tittelkampen. Mahomes’ prestasjoner i løpet av syv år har ført til at flere journalister har begynt å beskrive ham som en av tidenes beste quarterbacks.

Han spilte både amerikansk fotball og baseball for Texas Tech University. Etter sitt andre år i college droppet han baseball for å fokusere på amerikansk fotball. Som junior var han NCAA Division I FBS' statistikkleder i flere kategorier, inkludert pasningsyards (5 052 yards) og touchdowns (53). Han registrerte seg for NFLs draft i 2017 hvor Chiefs plukket ham opp som nummer ti. Som nykommer i ligaen var Mahomes backup for Alex Smith. Mahomes ble utpekt til starter i 2018 etter at Chiefs byttet Smith til Washington Redskins. I den sesongen kastet Mahomes for 5 097 yards, 50 touchdowns og 12 interceptions. Han ble den eneste quarterbacken noensinne som hadde kastet for over 5 000 yards i en sesong både i college og i NFL. Han ble den andre spilleren i NFLs historie, etter Peyton Manning, til å kaste 50 touchdownpasninger og 5 000 yards i én sesong. Etter sin første sesong som kampstarter ble han utvalgt til Pro Bowl, utnevnt til All-Pros førstelag, og vant NFL Offensive Player of the Year og NFL Most Valuable Player. Mahomes er en av fire afrikansk-amerikanske quarterbacks som har blitt utpekt til AP MVP.

Mahomes ledet Chiefs gjennom NFL-sluttspillet i 2019–20 og til Super Bowl LIV, lagets første tur til tittelkampen på 50 år, hvor de slo San Francisco 49ers. Mahomes ble utpekt til Super Bowl Most Valuable Player etter kampen, den andre afrikansk-amerikanske quarterbacken til å vinne utmerkelsen og den yngste quarterbacken noensinne. Han var den tredje fargede quarterbacken til å vinne et Super Bowl, samt den nest yngste. I 2020 signerte Mahomes en 10-årig kontraktsfornyelse verdt $477 millioner med $26 millioner i mulige bonuser for totalt $503 millioner, som gjorde det til den nest største kontrakten i sportshistorien. Han nådde igjen Super Bowl året etter, men tapte da 9–31 mot Tampa Bay Buccaneers, noe som var den første gang i hans karriere at han tapte en kamp med et tosifret antall poeng. Han ble utnevnt til NFL MVP for andre gang i -sesongen, og Super Bowl MVP for andre gang etter Super Bowl LVII, og ble dermed den første spilleren til å bli utnevnt til MVP både i tittelkampen og i seriespillet siden Kurt Warner i , samt første quarterback til å vinne flere MVPs i seriespillet og Super Bowl etter Tom Brady og Joe Montana. I 2023 ble han utnevnt Super Bowl MVP for tredje gang etter å ha slått 49ers i Super Bowl LVIII.

## Tidlig liv
Mahomes ble født i Tyler i Texas til Pat Mahomes, da en pitcher i MLB, og Randi Mahomes den 17. september 1995. Mahomes er gudsønn av tidligere pitcher i MLB LaTroy Hawkins, som var farens lagkamerat på Minnesota Twins.

Mahomes gikk på Whitehouse High School i Whitehouse i Texas. Han spilte amerikansk fotball, baseball og basketball i high school. Han har selv sagt at hans trening som pitcher og som basketballspiller gjorde ham til en bedre quarterback. I amerikansk fotball hadde han 4 619 pasningsyard, 50 touchdownasninger, 948 yards og 15 touchdowns på løp som senior. I baseball hadde han en no-hitter med 16 strikeouts i en kamp som senior. Han ble utpekt til Male Athlete of the Year for 2013–2014 av Maxpreps.

Nettstedet Rivals.com rangerte Mahomes som en 3-stjerners rekrutt i amerikansk fotball og den 12. beste dual-threat quarterbacken i sitt kull. Han knyttet seg til Texas Tech University. Mahomes var også interessant for draftet i Major League Baseball i 2014, men det var ikke forventet at han kom til å bli draftet tidlig da han hadde knyttet seg til Texas Tech. Detroit Tigers valgte ham i 37. runde av draftet, men ingen kontrakt ble signert.

## College

### Freshman
Som freshman var Mahomes backup for Davis Webb. Mahomes kom på banen forførste gang mot Oklahoma State etter at Webb pådro seg en skade, og fullførte da to av fem pasningsforsøk for 20 yards, en touchdown og en interception. Etter at Webb igjen pådro seg en skade fikk Mahomes sin første kampstart mot Texas. I kampen fullførte han 13 av 21 pasningsforsøk for 109 yards. Mahomes forble lagets kampstarter i sesongens tre siste kamper. Mot Baylor satte han en Big 12 freshman-rekord med 598 yards, for seks touchdowns og en interception. Han fullførte sesongen med 1 547 yards og 16 touchdowns samt fire interceptions.

Mahomes spilte også for universitetets baseballag, hvor han var en relief pitcher.

### Sophomore
Mahomes tok over som startende quarterback som sophomore. I sesongåpningen hadde Mahomes 425 pasningsyards og fire touchdowns i en 59–45 seier over Sam Houston State University. Han fulgte det opp med 361 pasningsyards mot UTEP, hvor han kastet for fire touchdowns og løp to inn selv da Tech vant 69–20. Mot TCU kastet Mahomes for 392 yards og to touchdowns i et 55–52 nederlag. Han avsluttet 2015-sesongen med 4 653 yards, 36 touchdowns og 15 interceptions.

Han spilte kun tre kamper for baseballaget og hadde no-hittere på to at-bats, og tillot tre løp som en pitcher.

### Junior
I forkant av 2016-sesongen annonserte Mahomes at han skulle droppe baseball og fokusere mer på amerikansk fotball.

Den 22. oktober satte Mahomes flere rekorder i NCAA, Big 12 og for universitetet i et 66–59 tap mot Oklahoma på hjemmebane. Mahomes slo NCAA FBS-rekorden for yards på angrep totalt med 819 yards. Han tangerte NCAA-rekorden for pasningsyards i en kamp med 734. Han var kun én pasning fra rekorden for flest pasningsforsøk, med 88. Totalt satte kampen NCAA-rekorder for flest yards på angrep totalt med 1 708 pasningsyards, og angrepsyard totalt fra to spillere (den andre var Oklahomas quarterback Baker Mayfield). De 125 poengene scoret av lagene var nest flest i en kamp med to rangerte lag.

Mahomes avsluttet sesongen med å lede landet i yards per kamp (421), pasningsyards (5 052), angrep totalt (5 312), poeng ansvarlig for (318) og touchdowns totalt (53). Han vant Sammy Baugh-troféet, som årlig utdeles til landest beste pasningsspiller i college. Han ble utvalgt til Academic All-Americas andrelag av College Sports Information Directors of America.

Den 3. januar 2017 annonserte Mahomes at han skulle droppe sitt siste år i college football og registrere seg for NFLs draft.

### Rekorder i NCAA
* Pasningsyards i én kamp: 734 (delt) (mot Oklahoma, 22. oktober 2016)
* Angrepsyards totalt i én kamp: 819 (mot Oklahoma, 22. oktober 2016)

### Statistikker i college

## Profesjonell karriere
### NFL Draft
De fleste eksperter og speidere mente at Mahomes kom til å bli plukket opp i første eller andre runde. Under pasningsøvelsene under NFL Scouting Combine kastet Mahomes' baller på  og tangerte rekorden for kjappeste pasning under et Combine, satt av Logan Thomas og Bryan Bennett. Mahomes ble rangert som den nest beste quarterbacken av SI.com, den tredje beste av ESPN, og den fjerde beste av NFLDraftScout.com. Representanter fra 28 lag var tilstede under hans Pro Day ved Texas Tech. Han ble en av de mest populære spillerne i perioden før draftet og hadde 18 private treningsøkter og offisielle møter med lag, som var mer enn noen annen spiller i 2017. Blant trenerne han hadde møter og treninger med var Arizona Cardinals' hovedtrener Bruce Arians, New Orleans Saints' hovedtrener Sean Payton, Cincinnati Bengals' quarterbacks coach Bill Lazor og trenere fra Los Angeles Chargers, Cleveland Browns, Chicago Bears og Pittsburgh Steelers.

Kansas City Chiefs plukket opp Mahomes i første runde (#10) i NFLs draft i 2017. Buffalo Bills byttet sitt pick, #10, i første runde til Chiefs mot deres picks i første og tredje runde samt Chiefs' pick i første runde i NFLs draft i 2018. Det var første gang siden Todd Blackledge ble valgt som nummer syv i NFLs draft i 1983 at Chiefs valgte en quarterback i første runde.

### 2017

Den 20. juli 2017 signerte Mahomes en 4-årig kontrakt med $16,42 millioner garantert og en signeringsbonus på $10,08 millioner.

Den 27. desember 2017, etter at laget hadde sikret en plass i sluttspillet og fjerde seed i AFC, annonserte Chiefs at de skulle la kampstarter Alex Smith hvile og la Mahomes få sin første kampstart i kampen mot Denver Broncos i uke 17. Mahomes spilte mesteparten av kampen og ledet laget til en 27–24 seier, med 22 fullførte pasninger fra 35 forsøk for 284 yards og med én interception.

### 2018

Den 30. januar 2018 annonserte Chiefs at de hadde komt til enighet om å bytte Smith til Washington Redskins, som gav Mahomes jobben som startende quarterback. I hans første kamp som startende quarterback sikret Mahomes en 38–28 seier over divisjonsrivalene Los Angeles Chargers. Han kastet for 256 yards og fire touchdowns uten interceptions og en quarterback rating på 127,5, og ble utpekt til AFC Offensive Player of the Week. Hans første touchdown i NFL var en 58-yard pasning til wide receiver Tyreek Hill i første kvarter.

Uken etter kastet Mahomes for 326 yards, seks touchdowns og ingen interceptions for en passer rating på 154,8. Etter å ha kastet sin femte touchdown i kampen slo han NFL-rekorden for flest touchdownpasninger i en quarterbacks tre første kamper. Hans sjette touchdownpasning slo også NFL-rekorden for flest touchdownpasninger i løpet av de to første ukene av en sesong. For hans prestasjoner i kampen mot Pittsburgh Steelers ble Mahomes utpekt til AFC Offensive Player of the Week for andre uke på rad, den første gang siden Tom Brady i 2011 at en quarterback startet sesongen med å vinne tittelen to uker på rad. Mahomes ble utpekt til AFC Offensive Player of the Month for September.

I uke 4 mot Denver Broncos under *[[Monday Night Football]]* kastet han for 304 yards og en touchdown og løp også en touchdown inn selv i en 27–23 comebackseier. Mahomes nådde fire touchdownpasninger tre kamper på rad etter en 30–23 seier over Denver Broncos i uke 8, hvor han kastet for 303 yards og en interception i tillegg til fire touchdowns. I en kamp mot Los Angeles Rams under *Monday Night Football* i uke 11 kastet Mahomes for 478 yards, seks touchdowns og tre interceptions i et 54–51 nederlag. Ingen quarterback kastet for 478 yards i 2018-sesongen.

Med en 89-yard touchdownpasning til wide receiver Demarcus Robinson i en kamp mot Oakland Raiders i uke 17 ble Mahomes den andre quarterbacken i NFLs historie til å kaste for 5 000 yards og 50 touchdowns i en sesong. Han ble også en av kun syv spillere i NFLs historie til å nå 5 000 pasningsyards i en sesong. Han var nummer to i pasningsyards den sesongen, bak Ben Roethlisberger. Han ble den første spilleren for Chiefs til å lede ligaen i touchdownpasninger siden Len Dawson i 1966. Han ledet laget til et sesongresultat på 12–4, og en tredje divisjonstittel på rad.

Den 12. januar 2019 slo Chiefs Indianapolis Colts 31–13 i divisjonsrunden, Chiefs' første sluttspillseier på hjemmebane siden 1993. Mahomes kastet for 278 yards uten interceptions og hadde en touchdown på løp. Med seieren fikk Chiefs også spille et AFC Championship Game på hjemmebane i Arrowhead Stadium for første gang. Mahomes kastet for 295 yards og tre touchdowns, men Chiefs tapte mot New England Patriots 37–31 etter overtid.

Mahomes' sesong sikret ham flere utmerkelser. Han ble valgt ut til Pro Bowl 2019, ble utpekt til All-Pros førstelag, Best NFL Player ESPY Award 2019, og Kansas City Club 101 Awards AFC Offensive Player of the Year. Han ble også den første spilleren for Chiefs til å bli utpekt NFL MVP. Han ble rangert som #4 på NFL Top 100 Players of 2019.

### 2019

I en kamp mot Jacksonville Jaguars kastet Mahomes for 378 yards og tre touchdowns til tross for at receiver Tyreek Hill ble skadet i første kvarter og at Mahomes forstuet ankelen i andre kvarter. I uke 2 mot Oakland Raiders kastet Mahomes for 278 yards og fire touchdowns i andre kvarter, det høyeste antallet pasningsyards i ett kvarter siden 2008. Han avsluttet kampen med 443 yards og ble utpekt AFC Offensive Player of the Week. Mahomes ble utpekt til AFC Offensive Player of the Month for September for andre år på rad etter å ha ledet Chiefs til en sesongstart på 4–0 (10 touchdownpasning, 0 interceptions). I uke 7, under en kamp mot Denver Broncos, slo Mahomes kneskjellet ut av ledd. En MRI tatt dagen derpå viste ingen seriøs skade på kneet. Det var til å begynne med forventet at han kom til å gå lipp av tre uker. Han var tilbake på banen to uker senere da Chiefs tapte 35–32 mot Tennessee Titans, hvor Mahomes kastet for 446 yards, tre touchdowns og ingen interceptions. Mahomes satte en personlig rekord med 59 yards på løp, men hadde også sitt laveste totale antall pasningsyards i en kamp han fullførte med 182 yards da Chiefs slo Chargers i uke 11. Mahomes avsluttet seriespillet med 4 031 pasningsyards og 26 touchdowns med kun fem interceptions. Han ledet Chiefs til en andre sesong på rad med et sesongresultat på 12–4 og en bye i første runde, og lagets fjerde divisjonstittel på rad. Han ble valgt ut til Pro Bowl 2020, men spilte ikke da han deltok i Super Bowl LIV.

I divisjonsrunden mot Houston Texans lå Chiefs under 24–0 tidlig i andre kvarter. Resultatet for resten av kampen var 51–7 i Chiefs' favør, inkludert 41 strake poeng, for en 51–31 seier. Mahomes kastet for 321 yards og fem touchdowns og hadde 53 yards på løp. I lagets andre AFC Championship Game på rad, denne gangen mot Titans, kastet Mahomes for tre touchdowns og hadde en 27-yard touchdown på løp, hans nest lengste løp noensinne og lengste i sluttspillet. Chiefs kom tilbake fra å ligge under 17–7 i andre kvarter til en 35–24 seier. Chiefs nådde sitte første Super Bowl siden Super Bowl IV i 1970. I Super Bowl LIV lå Chiefs under 20–10 mot San Francisco 49ers i fjerde kvarter, med 8:53 igjen av kampen. Det var den tredje kampen på rad hvor Chiefs lå under med 10 poeng eller mer. Med kun syv minutter igjen hadde Chiefs en 3rd-and-15 på egen 35-yard linje. Mahomes spurte trenerne om å ta i bruk playet Jet Chip Wasp, og fullførte en dyp pasning til Tyreek Hill for 44 yards. I de gjenværende minuttene av kampen gikk Chiefs 21–0, og sikret lagets første Super Bowl-tittel på 50 år. I kampen kastet Mahomes for 286 yards og to touchdowns og hadde en touchdown og 29 yards på løp, og ble utpekt til Super Bowl MVP. Han var den yngste quarterbacken og tredje yngste spilleren noensinne til å vinne utmerkelsen.

### 2020

Den 30. april 2020 valgte Chiefs å utnytte muligheten for å forlenge Mahomes' kontrakt til et femte år. Den 6. juli signerte han en 10-årig kontraktsforlengelse verdt $477 millioner med $26 millioner i mulige bonuser for en total på $503 millioner. Kontrakten varer ut 2031-sesongen. Da den ble signert var det den største kontrakten i profesjonell idrett i USA noensinne, som tidligere var Mike Trouts 12-årige kontrakt med Los Angeles Angels verdt $426,5 millioner. Mahomes er den første profesjonelle idrettsutøveren med en kontrakt verdt en halv milliard dollar. Fotballspillerne Lionel Messi og Cristiano Ronaldo har siden signert en større kontrakt.

I Chiefs' seier over Los Angeles Chargers i uke 2 hadde Mahomes sitt fjerde comeback i fjerde kvarter. Chiefs lå under 9–17 ved begynnelsen av fjerde kvarter, og vant eventuelt 23–20 på overtid. Det var den sjette gangen han kom tilbake fra å ligge under med 10 eller flere poeng, en ligarekord. I en seier over Baltimore Ravens kastet han for 385 yards og fire touchdowns, og løp selv inn en touchdown. I kampen ble han den kjappeste quarterbacken til å nå 10 000 pasningsyards i en karriere. Det tok ham 34 kamper å slå Kurt Warners gamle rekord. Han ble utpekt AFC Offensive Player of the Week. Mahomes ble igjen utpekt til AFC Offensive Player of the week etter en 35–9 seier over New York Jets hvor han kastet for 416 yards og fem touchdowns. Han ble utpekt til AFC Offensive Player of the Month for November. I 2020 utpekte *[[Sports Illustrated]]* ham til en av sine Sportspeople of the Year for sin aktivisme etter George Floyds død og for å ha oppfordret folk til å stemme i presidentvalget i USA. Mahomes fikk hvile i uke 17, da Chiefs allerede hadde sikret hjemmebane gjennom sluttspillet. Han avsluttet seriespillet med 4 740 pasningsyards, 38 touchdowns og seks interceptions.

I divisjonsrunden mot Cleveland Browns ble Mahomes tatt av banen i tredje kvarter etter en takling fra Browns' linebacker Mack Wilson. Mahomes ble diagnostisert med en hjernerystelse, og på grunn av NFLs reglement kunne han derfor ikke komme på banen igjen. Chiefs vant kampen 22–17, og kunne dermed spille et Conference Championship på hjemmebane for tredje år på rad, som tangerte NFL-rekorden. Den andre gangen dette hadde skjedd var da hovedtrener Andy Reid ledet Eagles.

Senere samme uke annonserte Mahomes at han hadde gått gjennom protokollene for hjernerystelse, og sa at «Everything has been good. I went through everything; three or four different doctors have said everything is looking good.»

I AFC Championship, mot Buffalo Bills, kastet Mahomes for 325 yards og tre touchdowns, og ledet Chiefs til en 38–24 seier og lagets andre Super Bowl på to år. Han ble den yngste quarterbacken til å stille til start i tre AFC Championships på rad. I Super Bowl LV mot Tampa Bay Buccaneers kastet Mahomes for 270 yards og to interceptions, da Chiefs tapte 9–31. Det var den første gangen i hans karriere i NFL at han hadde tapt en kamp med et tosifret antall poeng. Det var også den første gang siden han ble Chiefs' quarterback at angrepet ikke scoret noen touchdowns.

Tre dager etter Super Bowl ble Mahomes operert for en fotskade han pådro seg i kampen mot Browns i divisjonsrunden.

### 2021

Den 12. mars 2021 omarbeidet Mahomes kontrakten sin for å åpne opp $17 millioner i Chiefs' lønnstak.

I uke 1 hadde Mahomes tre touchdownpasninger, en touchdown på løp og 337 yards da Chiefs vant 33–29 over Cleveland Browns og ble utpekt til AFC Offensive Player of the Week. I Chiefs' nederlag mot Baltimore Ravens i uke to kastet Mahomes sin første interception i måneden september siden han begynte å spille i NFL. Det var også den første gangen han tapte en kamp i september. I et tap mot Buffalo Bills i uke 5 satte Mahomes personlige rekorder for yards på løp og pasningsforsøk med henholdsvis 61 og 54. Nederlaget på 20–38 var kun den andre gangen han tapte med et tosifret antall poeng og hans første i seriespill. To uker senere tapte Chiefs 3–27 mot Tennessee Titans. Det var det laveste antallet poeng Mahomes hadde hatt i en kamp, og det var også hans sjette strake kamp med en interception, den lengste kamprekken i hans karriere. Med to fumbles i andre halvdel satte han også en personlig rekord for flest turnovers i en sesong, bare syv kamper inn i seriespillet. Da Chiefs slo Green Bay Packers i uke 9 kastet Mahomes kun for 166 yards, hans laveste total i en kamp han fullførte noensinne. Etter å ha ikke kastet en interception avsluttet han også sin lengste kamprekke med minst én interception etter seks kamper. I en 41–14 seier over Las Vegas Raiders uken etter tangerte Mahomes NFL-rekorden for flest kamper med 400+ pasningsyards og 5+ touchdownpasninger. Under Chiefs’ seier over Los Angeles Chargers i uke 15 kastet han for 410 yards og 3 touchdowns, inkludert en kampvinnende 34-yard touchdown til Travis Kelce på overtid. Det var den syvende gangen han nådde over 400 pasningsyards i en kamp. Han avsluttet seriespillet med 4 839 yards, 37 touchdowns, 13 interceptions (flest i en sesong) og en quarterback rating på 98,5 (hans laveste i en full sesong). Chiefs avsluttet sesongen 12-5 og sikret lagets sjette divisjonstittel i AFC West på rad.

Ettersom at Chiefs fikk andre seed måtte Mahomes spille i wildcardrunden for første gang. De møtte Pittsburgh Steelers, hvor Mahomes kastet for 404 yards, fem touchdowns og en interception da Chiefs vant 42–21. Han satte en lagrekord for pasningsyards i en sluttspillkamp med 404 yards. I divisjonsrunden mot Buffalo Bills kastet Mahomes for 378 yards og tre touchdowns, og hadde også 69 yards og en touchdown på løp da Chiefs vant 42–36 på overtid. I løpet av overtiden og etter 2-minuttersvarselen kastet han for 177 yards. Kampen fikk umiddelbar anerkjennelse som en av de beste sluttspillkampene noensinne. I AFC Championship Game mot Cincinnati Bengals kastet Mahomes for 275 yards og tre touchdowns, men kastet også to interceptions inkludert en til Vonn Bell på overtid som førte til et 27–24 nederlag.

### 2022

Mahomes fikk sin sjette kamp med 5+ touchdownpasninger i uke 1 mot Arizona Cardinals i en 44–21 seier. Han hadde også en quarterback rating på 144,2, den tredje høyeste i hans karriere og beste siden 2020. Han ble utnevnt AFC Offensive Player of the Week i uke 1. I uk 4 kastet Mahomes for 249 yards og tre touchdowns i en 41–31 seier over Tampa Bay Buccaneers, og ble dermed utpekt til AFC Offensive Player of the Week for andre gang i sesongen. I uke 7 mot San Francisco 49ers kastet Mahomes for 432 yards og tre touchdowns, hans syvende kamp med over 400 pasningsyards.

I uke 8 mot Tennessee Titans fullførte Mahomes 43 av 68 pasninger for 446 yards, en touchdown og en interceptions, med seks løp for 63 yards og en touchdown, da Chiefs vant 20–17 på overtid. Han satte lagrekorden for både fullførte pasninger og pasningsforsøk i en kamp. I samme kamp slo han også NFL-rekorden for flest pasningsyards etter 75 kamper med 21 596, til tross for at dette bare var hans 71. kamp som starter. Uken etter, i hans 72. kamp som starter, slo han også rekorden for flest touchdownpasninger etter 75 kamper som starter med 176. Mahomes ble utnevnt AFC Offensive Player of the Month for November. I kampen mot Houston Texans i uke 15 scoret Mahomes sin 12 touchdown på løp og satte en lagrekord for flest touchdowns på løp av en quarterback. Mahomes ble utvalgt til Pro Bowl for sine prestasjoner i løpet av 2022-sesongen.

Under seieren over Denver Broncos i uke 17 nådde Mahomes 5 000 pasningsyards i en sesong for andre gang i sin karriere. Han satte en NFL-rekord for flest yards totalt i en sesong av en quarterback (pasningsyards og yards på løp kombinert) med 5 608, og slo også Chiefs’ lagrekord for pasningsyards i en sesong, som allerede tilhørte ham selv, med 5 250.

Med første seed i AFC gikk Chiefs direkte til divisjonsrunden av sluttspillet. I en seier over Jacksonville Jaguars pådro Mahomes seg en ankelskade, som førte til at han tilbrakte deler av kampen på benken. Han fikk allikevel 195 yards og to touchdowns i kampen. Under Super Bowl LVII mot Philadelphia Eagles skadet Mahomes igjen ankelen sent i andre kvarter, og Chiefs lå under med ti poeng før halftime. Han ble ikke tatt av banen, og ledet Kansas City til en touchdown på alle lagets tre første drives i andre halvdel, som endte i en 38–35 seier for Chiefs. Han ble utnevnt til Super Bowl MVP for andre gang i sin karriere. Mahomes ble også utnevnt til Most Valuable Player i seriespillet, og ledet ligaen i både pasningsyards og touchdownpasninger, og ble den første quarterbacken i NFLs historie til å lede i begge kategoriene og bli utnevnt til MVP i tittelkampen og seriespillet i samme sesong.

### 2023

Den 18. september ble det annonsert at Mahomes og Chiefs hadde blitt enige om en omstrukturering av kontrakten hans for en utbetaling på $210,6 millioner mellom 2023 og 2026, den høyeste summen over fire år i NFLs historie. I kampen mot New York Jets i uke 4 kastet Mahomes sin 200. touchdownpasninger og satte en rekord for å være den kjappeste til å nå milepælen, etter kun 84 kamper. Hans 51 yards på løp i samme kamp var også nok til å slå lagrekorden for flest yards på løp av en quarterback som tidligere tilhørte Alex Smith. Etter en seier over Minnesota Vikings i uke 5 ble Mahomes den yngste quarterbacken til å slå alle de 31 andre lagene i NFL. I uke 12 fullførte Mahomes 27 av 34 pasningsforsøk for 298 yards og to touchdowns i et comeback på 14 poeng da de vant 31–17 over Las Vegas Raiders, og ble utnevnt til AFC Offensive Player of the Week.

Til tross for å ha nådd disse milepælene hadde Mahomes sin til da svakeste statistiske sesong i flere kategorier, inkludert yards per forsøk (7,0), pasningsyards per game (261,4), interceptions (14) og passer rating (92,6). Mottakerne slet på flere punkt gjennom sesongen, og før uke 18 ledet Chiefs ligaen i mistede pasninger. Mahomes fikk etn bot på $50 000 for å ha kritisert dommerne i Chiefs’ kamp mot Buffalo Bills, hvor de tapte 20–17 og en touchdown av Kadarius Toney ble trukket fordi Toney hadde stilt seg opp i offside. Til tross for disse problemene vant Chiefs igjen divisjonen, som førte til at Mahomes og flere andre kampstartere ble benket i siste seriekamp.

Etter seier over Miami Dolphins og Buffalo Bills ledet Mahomes Chiefs til lagets sjette AFC Championship Game på rad, som er nest flest noensinne. I kampen mot Bills slo Mahomes og tight end Travis Kelce rekorden for flest touchdowns i sluttspillet mellom en quarterback og mottaker. Mahomes ledet deretter Chiefs til en borteseier mot første seed i AFC, Baltimore Ravens, på vei til Super Bowl LVIII. Det var Mahomes’ fjerde Super Bowl på fem sesonger. Det var Mahomes’ 14. sluttspillseier, og gav ham en delt tredjeplass med Terry Bradshaw, John Elway og Peyton Manning i antall sluttspillseiere for en quarterback. I Super Bowl ble Mahomes utnevnt Super Bowl MVP for tredje gang etter å ha kastet 333 yards for to touchdowns, inkludert en kampvinnende touchdownpasning på overtid til Mecole Hardman. Mahomes ble den tredje spilleren til å bli utnevnt Super Bowl MVP tre ganger. Han ble rangert som #4 på NFL Top 100 Players of 2024.

### 2024

I NFL Kickoff Game mot Baltimore Ravens slo Mahomes Len Dawsons lagrekord for pasningsyards da Chiefs vant 27–20. Med en seier over Atlanta Falcons i uke 3 fikk Mahomes sin 77. seier, og slo dermed Tom Brady og Roger Staubachs rekord for flest seiere av en quarterback i sine første 100 kamper som starter. Mahomes nådde 30 000 pasningsyards i uke 8 mot Las Vegas Raiders, etter kun 103 seriekamper. Dette var kjappere enn noen annen quarterback i ligaens historie, og slo rekorden på 109 kamper satt av Matthew Stafford.

## Statistikker i NFL

### Seriespill

### Sluttspill

## Utmerkelser og høydepunkter
* 2× Super Bowl-vinner (LIV, LVII)
* 2× Super Bowl MVP (LIV, LVII)
* 3× AFC-vinner (2019, 2020)
* 6× Pro Bowl (2018–2023)
* 2× NFL Most Valuable Player (, )
* NFL Offensive Player of the Year (2018)

### NFL-rekorder
* Flest kamper på rad med 300+ pasningsyards: 8 (delt)
* Kamper på rad med et comeback på tosifret antall poeng inkludert sluttspill: 6
* Kjappeste spiller til 10 000 pasningsyards i en karriere: 34 kamper
* Kjappeste spiller til 25 000 pasningsyards i en karriere: 83 kamper
* Kjappeste spiller til å nå 30 000 pasningsyards: 103 seriekamper
* Kjappeste spiller til 100 touchdownpasninger i en karriere: 40 kamper
* Kjappeste spiller til 200 touchdownpasninger i en karriere: 84 kamper
* Quarterback rating i sluttspillet (minst 150 pasningsforsøk): 105,8
* Pasningsyards per kamp i en karriere (minst 1 500 pasningsforsøk): 296,1
* Flest pasningsyards i en spillers 50 første kamper: 15 348
* Flest touchdownpasninger i en spillers 50 første kamper: 125 
* Flest touchdownpasninger i ett sluttspill: 11 (2021) (delt)
* Touchdowns totalt (pasninger og løp) i et sluttspill: 12 (2019, 2021)
* Yards totalt (pasninger og løp) i en sesong: 5 608 (2022)

### Lagrekorder med Chiefs
* Pasningsyards i en karriere: (28 715)
* Flest touchdownpasninger i en kamp: 6 (2018, delt)
* Flest touchdownpasninger i en sesong: 50 (2018)
* Flest pasningsyards i en sesong: 5 250 (2022)
* Pasningsyards i en sluttspillkamp: 402 (2021–22)
* Pasningsforsøk i en kamp: 68 (2022)
* Fullførte pasninger i en kamp: 43 (2022)
* Touchdowns på løp i en karriere av en quarterback: 12
* Yards på løp av en quarterback, karriere: 1 936
* Fullførte pasninger, karriere: (2 386)

### Utmerkelser i college
* Sammy Baugh-troféet (2016)
* All-Big 12 andrelag (2016)
* Sesongleder i pasningsyards i FBS (2016)

### Andre utmerkelser/tildelinger
* Laureus World Sports Awards Breakthrough of the Year (2021)
* 3× Time Magazine 100 Most Influential People (2020, 2023, 2024)
* Sports Illustrated Sportsperson of the Year (2020)
* 3× Best NFL Player ESPY Award (2019, 2023, 2024)
* 2× Best Male Athlete ESPY Award (2023, 2024)

## Spillestil
Mahomes er en tidligere pitcher i baseball og blir regnet som en dual-threat quarterback og et av de største talentene i NFL på grunn av evnen til å komme seg unna taklere i pocketen, armstyrken, evnen til å legge på løp og generell atletikk, og er også kjent for å kaste innovative pasninger, inkludert hvor han ikke ser på mottakeren eller kaster bak sin egen rygg. *[[FiveThirtyEight]]* viser også til hans unike evne til å kjenne mottakernes timing og bruke sine egne atletiske evner til å lure forsvarerne og sørge for at mottakerne er åpne. Mahomes sier selv at han kan takke sin tid som baseballspiller for armstyrken sin. I forkant av Super Bowl LVII, den første tittelkampen med to fargede quarterbacks, med Mahomes og Chiefs mot Jalen Hurts og Philadelphia Eagles, anerkjente Mahomes at hans kreative spillestil var inspirert av spillere i Negro League Baseball, især Satchel Paige som også var en inspirasjon for Mahomes’ fars spillestil.

Flere defensive coordinators har nevnt Mahomes’ evne til å improvisere som en av hans viktigste ferdigheter. Siden 2018 har general managers og talentspeidere i NFL sett etter talenter som kan bryte ut av planlagte plays. Både Kyler Murray og Bryce Young, som begge var første spiller valgt i sine drafts, ses på eksempler på dette.

## Privatliv
Den 1. september 2020 fridde Mahomes til Brittany Matthews, kjæresten siden high school, i en suite i Arrowhead Stadium dagen Mahomes fikk sin Super Bowl-ring. Matthews hadde en kort fotballkarriere og spilte for UMF Afturelding før hun ble en personlig trener. Hun er også en medeier av Kansas City Current, et fotballag for kvinner. Mahomes og Matthews bor i Kansas City i Missouri. Den 29. september 2020 annonserte paret at de ventet sitt første barn, en jente. Datteren ble født 20. februar 2021. De to giftet seg i Hawaii den 12. mars 2022.

Mahomes er en evangeliker. Moren sa at han fant troen da han gikk på ungdomsskolen, hvor han var involvert i en ungdomsgruppe i sin lokale kirke.

Mahomes deltar i dokumentarserien *Quarterback* produsert av NFL Films og Netflix sammen med Kirk Cousins og Marcus Mariota. Alle de tre ble filmet på og av banen gjennom 2022-sesongen. Serien hadde premiere 12. juli 2023.

### Idrett og hobbier utenfor amerikansk fotball
Som en del av Mahomes’ kontrakt med Chiefs gikk han med på å slutte å spille blant annet basketball på grunn av risikoen for å pådra seg en skade. Han er en gamer og spiller blant annet *[[Call of Duty]]*, men har innrømmet at han ikke spiller *Madden NFL* til tross for at han har vært på omslaget to ganger.

Mahomes spiller golf under offseason. Han har deltatt i flere kjendisturneringer, inkludertAmerican Century Championship siden 2020. Han deltok i 2022-utgaven av *[[The Match]]* sammen med Josh Allen, hvor de tapte mot Tom Brady og Aaron Rodgers.

### Sponsoravtaler
Etter MVP-sesongen fikk Mahomes flere tilbud om sponsoravtaler. Hans første kontrakt kom fra Hunt's og avslørte hans forkjærlighet for ketchup. Han signerte også avtaler med Oakley, Essentia Water, Hy-Vee, State Farm, DirectTV, Adidas, og Head & Shoulders. Han signerte også en avtale med Helzberg Diamonds som senere lanserte en samling smykker med hans logo. Han ble den første spilleren for Chiefs som danderte forsiden på et Madden-spill, *[[Madden NFL 20]]*.

Han ble igjen valgt til forsideatlet for Madden to år senere for *[[Madden NFL 22]]*, da sammen med Tom Brady. De to var begge de første spillerne som var representert på forsiden av et Madden-spill to ganger. Den 16. august 2021 annonserte han at han skulle lansere sine egne sko som del av sponsoravtalen med Adidas. Skoene heter Mahomes 1 Impact FLX og ble lansert 23. august.

I 2023 spilte han i reklamer for mobiloperatøren T-Mobile. I 2023 signerte han også en sponsoravtale med sportsdrikken Prime.

### Filantropi
I våren 2019 etablerte Mahomes den ideelle organisasjonen *15 and the Mahomies Foundation*. Organisasjonen selv sier at den er «dedicated to improving the lives of children.»

Etter George Floyds død laget Mahomes og lagkameraten Tyrann Mathieu sammen med andre spillere i NFL en video hvor de oppfordret NFL til å fordømme politivold og vold mot fargede, og å innrømme at det var feil å kneble Colin Kaepernick og Eric Reid for deres protester under spillingen av USAs nasjonalsang.

Mahomes og Tyrann Mathieu startet et prosjekt for velgerregistrering i Kansas City. Prosjektet oppfordret beboere til å registrere seg for å stemme i presidentvalget i USA 2020. Han jobbet med Chiefs for å oppfordre spillere til å stemme. Han deltok i LeBron James' *Rock the Vote*-initiativ som oppfordret folk til å registrere seg og stemme.

Mahomes ble inkludert på *[[Time (magasin)|Time]]* 100s liste over de mest innflytelsesrike personene i 2020, 2023. og 2024.

### Investeringer
Den 28. juli 2020 ble Mahomes en del av eiergruppen for Kansas City Royals. I 2021 ble han med i Sporting Club, eiergruppen for Major League Soccer-laget Sporting Kansas City. I 2023 investerte Mahomes (og Travis Kelce) i Formel 1-laget Alpine F1.

I 2021 investerte Mahomes i en gruppe som skulle utvide hurtigmatkjeden Whataburger til midtvesten.

Mahomes ble en del av eiergruppen for NWSLs Kansas City Current i 2023. Konen hans hadde vært med i eiergruppen siden laget ble etablert.

## Se også
* Liste over quarterbacks i NFL med 5 000 pasningsyards i en sesong
* Liste over vinnere av AP NFL MVP Award
* Liste over Super Bowl MVPs
* Liste over startende quarterbacks i Super Bowl

## Noter


## Referanser


## Eksterne lenker

* Profil med Texas Tech Red Raiders amerikansk fotball
* Profil med Texas Tech Red Raiders baseball
* Baseballstatistikker på Baseball-Reference.com
* Profil med Kansas City Chiefs
*